Die Silwer kamer waarin ons gebly het, was heerlik ruim, smaakvol en luuks ingerig, met al die nodige geriewe. Ons is natuurfotograwe en die lieflike uitgestrekte tuin wat tot teen die rivier en woud strek, het al die naaldekokers en skoenlappers tot voor die kameralens by ons gebring. Die kamer het 'n sitkamer-gedeelte gehad, sowel as werkplek by 'n lessenaar om saans foto's op ons rekenaars af te laai en te verwerk. Die plek is 'n klein entjie buite die dorp in 'n asemrowende natuuromgewing geleë, wat ons perfek gepas het. Die gasheer en gasvrou was baie vriendelik en tegemoetkomend en het ons baie tuis laat voel. 'n Koninklike ontbyt is ingesluit by die verblyf en is soggens op die stoep bedien waar ons omring is deur die natuurskoon. Ons het ekstra betaal vir aandetes en is nogeens bederf met heerlike etes. Baie, baie dankie vir julle gasvryheid, Donald en Melanie!